  Майя Бывальцева Алнаш ёросысь Вишур гуртын Быдӟым Атыкай ожын быремъёслы мемориал усьтӥзы. Со сярысь ивортэ муниципал кылдытэтлэн администрациезлэн пресс-службаез. Мемориал плита вылэ фронтэ кошкем 90 гуртоослэн нимъёссы гожтэмын. Соос пӧлын одӥг нылкышно ним — Евдокия Герасимова. Со кузпалыныз ӵош фронтэ кошкиз но воргоронъёсын артэ ожмаськиз. Вордскем гуртаз вормонэн бертӥз. Синпелет пуктонлы кичӧлтон сётӥз Семён Никифоров, со ик мемориалэз пуктонлы бадӟым юрттэт сётӥз. «Та малпанэн куинь ар пала улӥ, нош сое улонэ пыӵатыны 6–7 толэзь гинэ кулэ луиз. Туж бадӟым гуртоосылы, кин дурбасьтӥз но коньдонэн юрттӥз. Туж оскисько, та инты ваньмыз понна дуно луоз, синпелет дорын котьку сяськаос луозы шуыса», — вераз Семён Никифоров. Тегъёс: Мерлык Удмуртия БыдӟымАтыкайож Алнаш ож тодынвозён  